«Налшык» зыгъэпсэхупIэм зегъэужьыным и хэкIыпIэхэр
Къэбэрдей-Балъкъэрым и Iэтащхьэ КIуэкIуэ Казбек дыгъэгъазэм и 19-м Правительствэм и Унэм щригъэкIуэкIащ «Налшык» зыгъэпсэхупIэм зегъэужьыным теухуа зэIущIэ.
Абы щытепсэлъыхьащ зыгъэпсэхупIэм иджыпсту щыщыIэ гугъуехьхэм, абы адэкIи зегъэужьынымкIэ щыIэ хэкIыпIэхэм, щIыналъэм и къалащхьэм и санаторэ-курорт IуэхущIапIэхэм мылъкукIэ защIэгъэкъуэным, иджырей зэманым къигъэув пщалъэхэм изагъэу ахэр егъэфIэкIуэным ехьэлIауэ зэфIэгъэкIыпхъэхэм. Щхьэ-хуэу и гугъу ящIащ Налшык и зыгъэпсэхупIэхэр зыхиубыдэ щIыпIэхэм я къабзагъэм теухуа Iуэхум.
ЗэIущIэм хэтащ КъБР-м и Правительствэм, Iуэхур зэхьэлIа министерствэхэм, Налшык къалэ округым и щIыпIэ администрацэм я унафэщIхэр.
КъБР-м и Iэтащхьэмрэ
Правительствэмрэ я пресс-IуэхущIапIэ.
